Burzum

Burzum er et norsk black metal-soloprosjekt startet av Varg Vikernes i 1990 i Bergen.

Bakgrunn 
I Burzum benytter Vikernes artistnavnet «Count Grishnackh», lånt fra navnet til orken Grishnákh fra i J.R.R. Tolkiens fantasyroman Ringenes herre. Dette navnet ble oversatt av norske medier til «Greven». Vikernes har skrevet på sin nettside at motivasjonen for å drive Burzum var at han ville eksperimentere med «magi», og skape en alternativ virkelighet med «magi». Han har også skrevet at de to første albumene ble innspilt for LP, og inneholder en trylleformel på hver side, og formlene vil ikke virke i en CD-spiller med mindre man programmerer spilleren til å spille en side av gangen.

Drap og kirkebranner 

Varg Vikernes ble dømt i 1994 for drapet på sin tidligere band-kollega Øystein «Euronymous» Aarseth fra Mayhem. Begge var sentrale skikkelser i det norske black metal-miljøet, og Aarseth deltok på Burzums selvtitulerte debutalbum. To av albumene ble utgitt på Aarseth sitt plateselskap; Deathlike Silence Productions. 

Mens Vikernes sonet straffen for drap og kirkebranner har han laget to nye album, Dauði Baldrs og Hliðskjálf. Albumene ble spilt inn på synthesizer i fengselet. Han skrev på nettsiden sin i 2006 at hans planer etter å ha sonet ferdig dommen er å gi ut noen bøker, muligens under et pseudonym, og kanskje utgi et Burzum-album eller to. Men han vil trekke seg tilbake og leve i anonymitet. Vikernes slapp ut av fengsel i 2009, etter nesten 16 år soning.

Diskografi

Demoer
Demo I (Demo, 1991)
Demo II (Demo, 1991)
Burzum (Demo, 1992)

Studioalbum
Burzum (Studioalbum, 1992)
Aske (EP, 1993)
Det som engang var (Studioalbum, 1993)
Hvis lyset tar oss (Studioalbum, 1994)
Burzum/Aske (Samlealbum, 1995)
Dunkelheit (Video/VHS, 1996)
Filosofem (Studioalbum, 1996)
Dauði Baldrs (Studioalbum, 1997)
1992-1997 (Samleboks, 1998)
Hliðskjálf (Studioalbum, 1999)
Anthology (Samlealbum, 2002)
Belus (Studioalbum, 2010)
Fallen (Studioalbum, 2011)
From the dephts of darkness (Re-recorded versjoner av sanger fra albumene Burzum og det som engang var)
Umskiptar (Studioalbum, 2012) 
Sôl Austan, Mâni Vestan (Studioalbum, 2013)
The Ways Of Yore (Studioalbum 2014, 2014)
Thulêan Mysteries (2020)

Medlemmer
Varg Vikernes («Count Grishnackh») – vokalist, elektrisk gitar, bassgitar, trommer, synthesizer (1991–2020)

Medvirkende artister
Tomas «Samoth» Haugen – bassgitar på EP-en Aske (1992)
Øystein «Euronymous» Aarseth – gitarsolo på sporet «War» på musikkalbumet Burzum (1992)
Erik Olivier «AiwarikiaR» Lancelot – trommer på noen øvinger

Erik Olivier «AiwarikiaR» Lancelot var med på noen øvinger sammen med Tomas «Samoth» Haugen etter at EP-en Aske ble utgitt, i et forsøk på å gjøre soloprosjektet til et konsertband. Vikernes ombestemte seg før de noen gang hadde opptrådt live. Lancelot deltok ikke på noen innspillinger med bandet.

Referanser

Eksterne lenker 
 
 
 

Norske black metal-band
Band etablert i 1990
Ambient-band